ΜΙΛΑΝΟ 29 ΔΕΚΕΜΒΡΙΟΥ 1985
Το δικαστικό σύστημα αυτής της χώρας είναι σοβαρά άρρωστο
και απαιτούμε αλλαγή!
-Θέλουμε δικαιοσύνη! -Ναι!
-Δικαιοσύνη! -Αντάξια ενός συνταγματικού κράτους.
Μιας πολιτισμένης και δημοκρατικής χώρας!
Δικαιοσύνη!
Ο Έντσο κράτησε τον λόγο του! Δεν μας απογοήτευσε. Δεν το έσκασε.
Υποσχέθηκε να παραδοθεί και το έκανε!
Είναι ριζοσπαστικός μαχητής.
Είχε κάθε ευκαιρία να διαφύγει στο εξωτερικό μετά την επαίσχυντη ποινή.
Ως πράξη αυτοάμυνας.
Κανείς δεν θα τον κατηγορούσε, αλλά δεν έφυγε.
Θα παραμείνει στο Μιλάνο, σε κατ' οίκον περιορισμό, για την εκδίκαση της έφεσης.
-Μπράβο! -Μπράβο, Έντσο!
Έντσο!
Αγαπητοί φίλοι, θα είμαι πολύ σύντομος.
Όπως ξέρετε, τις τελευταίες βδομάδες
παραιτήθηκα από μέλος της Ευρωβουλής,
αποκηρύσσοντας την ασυλία μου.
Και το έκανα για να χτίσουμε μια χώρα με σοβαρούς ανθρώπους,
ανθρώπους που κάνουν ό,τι λένε.
Η Ιταλία σήμερα, όμως, είναι γεμάτη τυφλούς που ισχυρίζονται ότι βλέπουν.
Κι όμως, σε αυτήν την περίπτωση, δεν ήθελαν να δουν.
Φοβόντουσαν ότι η αναγνώριση της αθωότητάς μου
θα έθετε σε κίνδυνο την αξιοπιστία της επίθεσης εναντίον της Καμόρα.
Φοβήθηκαν ότι θα κάνουν λάθος!
Ο δικαστής δεν μπορεί να παραδεχτεί ένα λάθος.
Ωστόσο, εγώ, ένοχος μόνο για την αθωότητά μου, δεν φοβάμαι.
Και τους προκαλώ.
Θα παραδοθώ ως δωρεάν χειρονομία προς το κατεστημένο.
-Μπράβο! -Πάμε, Έντσο!
-Πάμε, Έντσο! Ναι! -Πάμε, Έντσο!
Έντσο!
Είσαι φοβερός, Έντσο! Είσαι τέλειος!
Είσαι ο ήρωάς μας, Έντσο! Είσαι ο ήρωάς μας!
-Τα λέμε μετά. -Έντσο!
-Να βάλω χειροπέδες; -Δεν χρειάζεται, αξιότιμε κύριε.
Έντσο!
ΕΙΔΗΣΕΙΣ TG1
Το ατύχημα στο σοβιετικό πυρηνικό εργοστάσιο στο Τσερνόμπιλ
παίρνει σοβαρές διαστάσεις.
Δεν υπάρχουν ακριβείς πληροφορίες,
ίσως υπάρχουν πολλά θύματα. Η ομάδα έρευνας αναφέρει δύο θανάτους.
Υπάρχουν ανησυχίες για το ραδιενεργό νέφος πάνω από τη Βόρεια Ευρώπη.
Οι υπουργοί Εξωτερικών και Άμυνας των επτά χωρών
της ΔΕΕ συναντήθηκαν στη Βενετία.
Ο αφοπλισμός και η διεθνής τρομοκρατία
είναι τα κύρια θέματα συζήτησης.
Το κύμα κακοκαιρίας υποχωρεί,
ενώ γίνεται αρχική εκτίμηση ζημιών...
Ούτε λέξη για την έφεσή μου.
Αγάπη μου, ας το παραδεχτούμε.
Η υπόθεση με τον Τόρτορα δεν είναι πια είδηση, εντάξει;
Κι εγώ, ως σήμερα, είμαι Ιταλός υπήκοος που καταδικάζεται σε 10 χρόνια φυλάκιση,
πρόστιμο 50 εκατ. λιρέτες και ισόβιο αποκλεισμό από το δημόσιο αξίωμα.
-Είναι ακόμα εκεί. -Τι;
Η ποινή μου.
Μη μ' αφήσεις να φύγω
Μη μου προκαλείς θλίψη
Γύρνα πίσω στο Σορέντο
Άσε με να ζήσω
Ήρθε ο κύριος Μάρμο.
Μπράβο!
-Καλημέρα. -Καλημέρα.
-Γεια! -Τι χαρά.
Καλή Κυριακή. Γεια, καλή Κυριακή.
Αυτά είναι τα παιδιά.
-Σου έδωσαν τα πάντα. -Ναι.
Είδες τις εφημερίδες; Είναι ένα βουνό πράγματα.
Είσαι ευτυχισμένος, έτσι;
Δεν είχα χρόνο να κοιτάξω τίποτα ακόμα.
Μόλις χθες μου το ανέθεσαν.
Προγραμμάτισαν τη δίκη στη διάρκεια του Μουντιάλ.
Ελπίζω να τελειωσεις πρώτος. Μια έφεση είναι.
Αν μας αφήσουν να το κάνουμε.
Η υπεράσπιση του Τόρτορα ζήτησε να μεταφερθεί η δίκη στο Μιλάνο.
Αμφισβήτησαν την εδαφική δικαιοδοσία.
Η αλήθεια είναι ότι δεν μας εμπιστεύονται.
Απεγνωσμένη κίνηση, δεν θα οδηγήσει πουθενά.
Κανείς δεν θα σου πάρει τη δίκη.
Εσύ τι λες;
Θα μελετήσω όλα αυτά τα πράγματα. Θα πρέπει να είμαστε ακλόνητοι.
Μικέλε, οι Ριζοσπαστικοί με ήθελαν νεκρό.
Η αστυνομία ήθελε να μου βάλει ασφάλεια.
Η κατάσταση είναι εκρηκτική. Για να καταλάβεις.
Τώρα, όμως, τα πράγματα ηρέμησαν λίγο για όλους, σωστά;
Ευτυχώς. Καλή τύχη με τη δουλειά σου.
-Καλή όρεξη και καλή Κυριακή. -Καλή Κυριακή.
-Αντίο. -Γεια.
ΜΙΚΕΛΕ ΜΟΡΕΛΟ ΔΙΚΑΣΤΗΣ
ΝΑΠΟΛΗ ΚΑΣΤΕΛ ΚΑΠΟΥΑΝΟ ΔΙΚΑΣΤΙΚΟ ΑΡΧΕΙΟ
Μια γάτα. Για ποντίκια;
Αυτά είναι όλα τα έγγραφα της δίκης.
-Πώς έχουν οργανωθεί; -Ανά αποστάτη μάρτυρα.
Ό,τι είπε ο Μπάρα. Ό,τι είπε ο Πάντικο.
Ό,τι είπε ο Μελούζο, ο Ιμπερατρίτσε, ο Σανφίλιπο.
Ο Βίλα και οι υπόλοιποι. Υπάρχουν πολλοί αποστάτες.
Δεν υπάρχει χρονολογική σειρά των κατθέσεών τους;
Όχι, απ' όσο ξέρω.
Πρέπει να γίνει.
Κύριε, θέλετε στ' αλήθεια να τα αλλάξετε όλα αυτά;
Ας ξεκινήσουμε. Λίγο λίγο.
Λίγο λίγο.
ΑΝΑΚΡΙΣΗ ΣΤΟ ΤΜΗΜΑ ΠΑΣΤΡΕΝΓΚΟ
-Ποιος είναι; -Ο δικαστής Μορέλο.
ΝΑΠΟΛΗ ΑΣΤΥΝΟΜΙΚΟ ΤΜΗΜΑ ΠΑΣΤΡΕΝΓΚΟ
-Καλησπέρα, κύριε δικαστά. -Καλησπέρα.
Εδώ κρατούσαμε τους αποστάτες και τους αποστασιοποιημένους.
-Μονά κελιά. -Εκτός από ένα, που είχε τέσσερα άτομα.
Οι αποστάτες ήταν πάρα πολλοί. Υπήρχε συνεχής ροή.
Ήμασταν απροετοίμαστοι. Ήταν πρωτόγνωρο. Εγκληματίες.
Κατηγορούνται για πολλαπλούς φόνους.
Για να καταλάβω, Μπορούσαν να μιλούν μεταξύ τους;
Εδώ είναι αστυνομικό τμήμα, όχι φυλακή.
Προσαρμόστηκε προσωρινά για να γίνει έτσι, από ανάγκη.
-Ποιο ήταν το κελί του Πάντικο; -Αυτό.
-Ήταν πάντα ανοιχτά τα κελιά; -Συνήθως, τη μέρα ήταν.
Αυτή είναι η αίθουσα τηλεόρασης. Αν έπαιζε η Νάπολι,
έβλεπαν το ματς μαζί με τους αστυνομικούς.
Ή το φεστιβάλ του Σαν Ρέμο, τη χριστουγεννιάτικη λειτουργία,
την τελετή του Σαν Τζενάρο.
Ήταν αποστάτες, συνεργάστηκαν. Έπρεπε να τους φερθούν καλά.
Δεδομένου ότι δεν υπήρχαν οφέλη,
δεν υπήρχαν μειώσεις ποινής.
Ίσως κάποιες μικρές χάρες, αυτό μόνο. Ήθελαν προστασία, παρηγοριά.
Κάποτε, πριν από μια αντεξέταση,
αυτός που σκότωσε τον διάσημο γκάνγκστερ Τουρατέλο...
Ο Πασκουάλε Μπάρα.
Ζήτησε και πήρε ένα μπουκάλι σαμπάνια.
Ελάτε. Ακολουθήστε με.
Αυτό είναι το δωμάτιο όπου μεταφέρθηκε ο Τόρτορα
με φορείο τον Φεβρουάριο του 1984.
-Ωραία. -Εδώ.
Μα μου έλεγες για γεύματα και σαμπάνιες.
Οι αποστάτες ήθελαν να τρώνε καλά.
Ο διοικητής τηλεφώνησε στο υπουργείο
και είπε ότι δεν υπήρχαν άλλα χρήματα για τα αιτήματά τους.
Ο κύριος Ντι Πιέτρο πλήρωσε προκαταβολικά από την τσέπη του.
Στο τέλος της έρευνας,
ζήτησε από το υπουργείο επιστροφή του ποσού
και του απάντησαν "Δεν γίνεται". Η πληρωμή δεν είχε εγκριθεί.
Η Ιταλία είναι πάντα ίδια.
Όσοι έδωσαν, έδωσαν και όσοι πήραν, πήραν.
Ωστόσο, ήταν ένα θαύμα, κάτι που δεν είχαν ξαναδεί.
Οι άντρες της Καμόρα μιλούσαν. Πολλοί από αυτούς.
Έτσι, μας εξουσιοδότησαν να προσφέρουμε ειδική φροντίδα.
Ωστόσο, θεωρητικά, αλλά και πρακτικά,
όλοι αυτοί οι αποστάτες και οι αποστασιοποιημένοι
μπορούσαν να συμφωνήσουν στην ιστορία που θα έλεγαν στους δικαστές.
Δεν ξέρω. Σίγουρα απόλαυσαν μια κάποια ελευθερία.
Ελευθερία. Σαν να βγήκαν για παγωτό
ή μια βόλτα για καθαρό αέρα. Αρκεί να μην απομακρύνονταν.
Αν ήταν ευτυχισμένοι, θα μιλούσαν πιο πρόθυμα.
Ανθρώπινο είναι. Σωστά; Αυτός ήταν ο στόχος.
-Μπορώ; Είναι εδώ ο δικαστής Μορέλο; -Όχι, δουλεύει απ' το σπίτι.
Τι στο καλό είναι αυτό;
Η χρονολογική σειρά των ανακρίσεων.
Τι είπαν, πότε και πού.
-Για τι είναι αυτό; -Για την έφεση.
Ο δικαστής θέλει να τα ξαναδεί όλα.
Καταθέσεις, αντεξέταση αποστατών, μαρτυρίες, τα πάντα.
-Είμαστε πάλι στο μηδέν-μηδέν. -Στην αίθουσα της δίκης;
ΑΝΑΚΡΙΣΗ ΣΤΟ ΑΣΤΥΝΟΜΙΚΟ ΤΜΗΜΑ ΠΑΣΤΡΕΝΓΚΟ
Η δίκη έχει ήδη γίνει.
Είναι ανορθόδοξο. Δεν γίνεται.
Κύριε, απλός υπάλληλος είμαι. Μην τα βάζετε με τον αγγελιοφόρο.
10 ΙΟΥΝΙΟΥ 1986 ΑΝΤΕΞΕΤΑΣΗ ΠΑΝΤΙΚΟ-ΜΠΑΡΜΠΑΡΟ
Λοιπόν, κύριε Μπάρμπαρο. Ο Τζιοβάνι Πάντικο
δήλωσε ότι ήταν ο μεσάζοντάς σας με τον Έντσο Τόρτορα,
όταν ήσασταν μαζί στη φυλακή,
για να διαπραγματευτεί μια παράδοση ναρκωτικών.
-Για ποια ναρκωτικά λέτε; -Για τα διάσημα σεμεδάκια.
Αυτά που, σύμφωνα με τον κύριο Πάντικο,
-αντιστοιχούν σε παρτίδες ναρκωτικών. -Όχι, αυτό είναι ψέμα, κύριε πρόεδρε.
Με συγχωρείτε. Κάποιος φωτογραφίζει
την κα Μαρτσάνο και τον κο Βαλαντσάσκα.
Απ' όσο ξέρω, απαγορεύεται.
Διώξτε τον φωτογράφο.
-Παρακαλώ, συνεχίστε. -Κύριε πρόεδρε, είναι ψέμα.
Αυτός ο άνθρωπος, κύριε πρόεδρε, ψεύδεται γνωρίζοντας ότι ψεύδεται.
Είναι ένα ζωντανό ψέμα.
Λέω την αλήθεια. Αυτός είναι ο ψεύτης.
Δεν λέει ψέματα από κακία, αλλά επειδή είναι τρελός.
Είχα ράψει τα σεμεδάκια με τα ίδια μου τα χέρια.
Τα έραψα μπροστά σου, ένα ένα.
Είχες εμμονή με την Τόρτορα.
Κύριε πρόεδρε, τον μισούσε. Με άλλα λόγια, "ψώριαζε".
Με συγχωρείτε, κύριε Μπάρμπαρο. Τι σημαίνει αυτό;
-"Ψώριαζε". -Ναι, εντάξει. Πείτε στον δικαστή.
Πάθαινε ζήλια ψώρα. Τον ζήλευε.
Τη μια μέρα ήταν φίλος, την άλλη εχθρός.
Είπε ότι επικοινωνούσε μαζί του με το μυαλό του, με τηλεπάθεια,
κι άλλες τέτοιες βλακείες που μου έλεγε.
Λέει ότι μιλούσαν από χιλιόμετρα μακριά.
Όλα κάτι τέτοια έλεγε. Ορίστε.
Κατάλαβα. Μα, κύριε Μπάρμπαρο,
στείλατε αυτά τα σεμεδάκια στον Τόρτορα ή όχι;
Ναι, φυσικά και τα έστειλα. Και μου απάντησε ο Τόρτορα.
Κάποιος ήθελε να πιστέψει ότι προσπαθώ να εκβιάσω για χρήματα.
Αλλά το RAI με αποζημίωσε. Έχετε και την απόδειξη.
Προφανώς, κύριε πρόεδρε, προσπαθούσαν να τηρήσουν τα προσχήματα.
Αλλά πίσω από τα φαινόμενα, υπάρχει μια άλλη αλήθεια.
Πρώτον, τα έχω πει χίλιες φορές.
Παρέδωσες αρκετές παρτίδες ναρκωτικών στον Έντσο Τόρτορα.
Μα πότε; Πότε; Δεν είμαι καν μέλος της Καμόρα.
"Πότε;" Εκείνη την περίοδο, μεταξύ '70 και '80, όπως είπα.
-Είναι όλα ψέματα. -Φυσικά και είναι ψέματα.
Τότε ο κατάδικος ήταν στη φυλακή.
Μάλιστα, θα θέλαμε ο κος Μπάρμπαρο να μας θυμίσει
τη φυλάκισή του στο Πόρτο Ατζούρο.
Ένσταση. Ο συνήγορος προσπαθεί να επηρεάσει τον μάρτυρα.
Σταματήστε, τι είναι αυτά που λέτε;
Πρέπει να δούμε την ουσία, όχι το γράμμα του νόμου.
Την ανθρώπινη αλήθεια πίσω από αυτήν την οδυνηρή ιστορία.
-Αυτήν την ανούσια φλυαρία. -Ευχαριστώ για το μάθημα.
Ο μάρτυρας μπορεί να συνεχίσει.
Ήμουν υπό κράτηση στο Πόρτο Ατζούρο από το '72 μέχρι το '81. Ελέγξτε το.
Πώς θα παρέδιδα ναρκωτικά, αν ήμουν στη φυλακή;
-Δεν παρέδωσα τίποτα σε κανέναν. -Να καταγραφεί, παρακαλώ.
Μπράβο, κύριε συνήγορε. Βλέπω ότι μελετήσατε.
Παίρνουν ένα χαρτί και νομίζουν ότι ξέρουν τα πάντα. Ανίκανοι.
Έκανες τις παραδόσεις στις προσωρινές άδειες.
Πάντα είχα συνοδεία.
Πώς θα τα έκανα αυτά; Είσαι μεγάλος ψεύτης!
-Ο τύπος είναι απίστευτος! -Είσαι μεγάλος ψεύτης!
Είναι παντρεμένος με τα ψέματα.
Ενώ εγώ αποδέχτηκα την αλήθεια, το δημόσιο καλό, τη δικαιοσύνη.
Κάθεσαι εδώ, αλλά δεν είσαι εδώ. Δεν υπάρχεις.
Είσαι τρελός. Τον ακούτε; Τι είναι αυτά που λες;
Το πλάσμα σου δεν υπάρχει πια. Το πλάσμα σου χάθηκε.
Μα είμαι εδώ. Είσαι τρελός. Είσαι μεγάλος ψεύτης.
Δεν είσαι πια εκεί. Καταλαβαίνεις;
-Δεν είσαι καλά. Τον ακούτε; -Έχεις 30 δευτερόλεπτα μπαταρία.
Δεν λέει εδώ ότι το παιδί μου δικαιούται να εξαιρεθεί λόγω αναπηρίας;
Κυρία, ο γιος σας είναι 30 ετών. Πρέπει να δουλέψει.
Μα είναι άρρωστος.
Τι έχει, κυρία; Τι πάθηση;
-Δεν ξυπνάει. -Από σεβασμό,
μετά από 15 λεπτά, προχωρήστε στον επόμενο.
-Συγγνώμη, κυρία. Με συγχωρείτε. -Συμπληρώστε αυτό. Πώς μπορώ να βοηθήσω;
Πάντικο Τζιοβάνι. Θέλω ένα αντίγραφο του πιστοποιητικού γέννησής μου.
Μα έχετε ήδη πιστοποιητικό. Γιατί θέλετε κι άλλο;
Αυτό είναι τσακισμένο.
Και εδώ. Πόση ώρα θα πάρει;
Επόμενος.
Ανικανότητα, τσαπατσουλιά.
Βαριεστημένη αλαζονεία μαζί με πλήξη, δεν μπορώ...
Κυρία Μαρτσάνο, ζητήσατε να ακουστείτε. Τι θέλετε να μας πείτε;
Ναι, θα ήθελα να πω όσα δεν μπορούσα στην προηγούμενη δίκη.
Γιατί δεν μπορούσατε να τα πείτε; Θυμηθήκατε ξαφνικά;
Φοβήθηκα κι έκανα την τρελή.
Πάντα πιάνει. Κανείς δεν έχει ιδέα από τρέλα.
-Όχι, είσαι όντως τρελή! -Ησυχία!
Κύριε πρόεδρε, σας παρακαλώ, αλλά αυτή η κυρία είναι ψυχοπαθής.
Μπάρα, ησυχία!
Μα πρέπει να είναι σε άσυλο!
Μπάρα, ησυχία!
Φυσικά! Σε άσυλο! Τι είναι αυτό;
Ησυχία, Μπάρα! Και ποιον φοβόσασταν;
Ο Πασκουάλε Μπάρα με απείλησε ότι δεν έπρεπε να του πάω κόντρα.
Έπρεπε να επιβεβαιώνω ό,τι έλεγε. Αλλιώς, θα με σκότωνε.
Αυτός σκοτώνει για πλάκα.
Άλλος ένας φόνος, σιγά.
Ποιος νοιάζεται; Οι φόνοι γι' αυτόν είναι σαν να σκοτώνει κατσαρίδες.
-Είναι μαύρες, κύριε πρόεδρε. -Πάντικο, μη διακόπτεις.
Τι εννοείς; Οι κατσαρίδες είναι μαύρες.
Όχι, για να μην τις μπερδεύουμε με το σκαθάρι.
Διάβασα το "Χρυσό Σκαθάρι" του Έντγκαρ Άλαν Πόε. Πολύ ξεχωριστό βιβλίο.
-Πάντικο, αρκετά! -Όπως επιθυμείτε.
Είναι πολύ όμορφη ιστορία, τη συνιστώ.
Λοιπόν, κυρία Μαρτσάνο.
Ο Έντσο Τόρτορα δεν μυήθηκε στο σπίτι μου.
Το 1978, ήμουν στο Μαντέσιμο με τον λίγων μηνών γιο μου.
Υπάρχει συμβόλαιο ενοικίασης
για το σπίτι στο Μιλάνο από το 1979.
Πριν από αυτό, το σπίτι δεν ήταν έτοιμο. Ήταν μη κατοικήσιμο, με άλλα λόγια.
Οπότε, δεν έγινε καμία μύηση.
Όχι στο σπίτι μου.
-Κύριε, το καταγράψατε; -Κύριε συνήγορε.
Έχετε πάθει εμμονή με την έλλειψη καταγραφής.
Συνέβαινε συχνά κατά την πρώτη δίκη.
Με το πρόσχημα ότι η κυρία ήταν σε σύγχυση.
Άλλο ένα μάθημα από τον καθηγητή.
Κυρία μου, έχοντας σώας τα φρένας, επιβεβαιώνετε αυτά που λέτε ως τώρα;
-Ναι. Επιβεβαιώνω τα πάντα. -Ευχαριστώ. Μπορείτε να πηγαίνετε.
-Έκανες το σωστό. -Μην ανησυχείς, μη φοβάσαι!
Μωρή ψωριάρα.
Πώς είναι το παιδί σου; Μεγάλωσε; Πήρε την ομορφιά σου;
Μπράβο, Νάντια.
Κύριε πρόεδρε, σε αυτό το σημείο είναι ξεκάθαρο προς τα πού πάμε.
Αντί να δικάσουν τους κατηγορούμενους, δικάζουν τους αποστάτες.
Ακούσατε πολλούς να κάνουν πίσω
ή να αλλάζουν την εκδοχή τους υπέρ του Τόρτορα.
Ξέρετε γιατί το κάνουν; Γιατί φοβούνται.
Προσπάθησαν και μαζί μου.
Μου είπαν να ανακαλέσω τις κατηγορίες.
Παρά την πίεση, κύριε πρόεδρε, είμαι εδώ
και επιβεβαιώνω όσα σας έχω πει.
Ο Έντσο Τόρτορα δούλευε για το αφεντικό, τον Φράντσις Τουρατέλο.
Θα το ξαναπώ από την αρχή, δεν έχω τίποτα να χάσω.
Αυτό θα πει αληθινός άντρας!
Ησυχία στα κελιά! Ησυχία!
-Ο Μελούζο είναι ήρωας. Να τον σέβεσαι! -Ησυχία!
Ένας αγράμματος ήρωας.
Ο κατηγορούμενος Βαλαντσάσκα ζήτησε κατ' αντιπαράσταση εξέταση.
-Δέχεστε; -Όπως επιθυμείτε.
Αλλά δεν ξέρω τι θέλει από μένα.
Να αποδείξω ότι είσαι ψεύτης!
-Δεν πτοούμαι, κύριε πρόεδρε. -Φέρτε μέσα τον κο Βαλαντσάσκα.
Τώρα θα δούμε πώς ένας δολοφόνος, ληστής τραπεζών κι απαγωγέας
θέλει να με αθωώσει. Γιατί άραγε;
Ας τον ακούσουμε. Σε ζωντανή μετάδοση.
Κάθαρμα. Θα σε σκοτώσω. Δεν είναι κούφια απειλή.
Θα σε σκοτώσω στ' αλήθεια. Με άκουσες; Ρενατίνο!
-Άντε γαμήσου! -Είσαι μεγάλος υποκριτής!
Δεν ντρέπεσαι να είσαι μ' αυτούς τους μαλάκες;
Άντε να κάνεις την πασαρέλα σου. Άντε, κορόιδο!
-Ρενάτο, σκέψου τη μητέρα σου. -Κοίτα τη δουλειά σου.
-Έχεις πανέμορφα μπλε μάτια. -Είσαι ένα μάτσο σκατά.
Ή μήπως είναι κυανά;
Είσαι πολύ όμορφος, Ρενάτο. Μοιάζεις με τον πρίγκιπα Φράντσις.
Καμάκι. Είσαι πολύ όμορφος.
-Τι έγινε εκεί, κύριε Βαλαντσάσκα; -Τίποτα.
-Ήθελαν απλώς να μου μιλήσουν. -Τότε, μιλήστε μας.
Πρώτα απ' όλα, δεν έχω καμία σχέση με την Καμόρα.
Με παρέσυραν. Όπως αυτός ο κύριος.
Πρώτα με παρέσυρε και μετά είπε ότι πήρε τα ναρκωτικά
από τον Τουρατέλο και τα έδωσε στον Τόρτορα. Μεγάλο ψέμα.
Γιατί ο Μελούζο δεν ήξερε καθόλου τον Τουρατέλο.
Δεν ξέρεις να λες ψέματα! Έχουν φωτογραφία μαζί!
Ησυχία!
-Τζιάνι. -Ρενάτο.
Πες μου πότε γνώρισες τον Τουρατέλο.
Αυτήν τη στιγμή, δεν θυμάμαι ακριβώς.
Δεν ρώτησα ημερομηνία.
Δεν θυμάμαι. Μην κάνεις σαν τον Τόρτορα,
που ήθελε να μάθει τι ρούχα φορούσα.
-Πού να ξέρω; -Τζιάνι, μη χρονοτριβείς, εντάξει;
Εγώ δεν είμαι ο Τόρτορα, κατάλαβες;
Θα σου χώσω ένα καρότο στον κώλο εδώ και τώρα.
Κύριε Βαλαντσάσκα. Προσέχετε πώς μιλάτε. Δεν είναι υπαίθρια αγορά.
Τζιάνι, όταν ήσουν στο Μιλάνο, δεν άκουσες ούτε ένα σνιφάρισμα.
Στο Μιλάνο, μπορούσες να κλέβεις κότες,
να αρπάζεις τσάντες, να κυκλοφορείς με ένα μάτσο σκρόφες
στα πεζοδρόμια των προαστίων.
Ως εκεί, γιατί είσαι μικροαπατεώνας.
Ο Τζιάνι ο Όμορφος. Ο Τζιάνι Τσα-Τσα-Τσα.
-Τι θέλεις από μένα, Ρενάτο; -Ο Τουρατέλο είχε ένα τατουάζ.
-Ένα τατουάζ; -Στο αριστερό χέρι.
Τι απεικονίζει αυτό το τατουάζ;
Αυτός είναι ο άσος της Βαλαντσάσκα; Ένα τατουάζ;
Τι τατουάζ ήταν;
Δεν θυμάσαι; Θα σε βοηθήσω.
Ήταν ένα ζώο. Ένα ζώο που του έκαναν όσο ήταν στο αναμορφωτήριο.
Πού θες να καταλήξεις πια;
Τζιάνι, τι τατουάζ ήταν;
Άσε με να απαντήσω! Μη μιλάς και με διακόπτεις.
Γιατί ούτε εσύ ήξερες για το τατουάζ.
Τι τατουάζ ήταν, Τζιάνι; Μην τρως τον χρόνο μου!
Τι τατουάζ ήταν; Σε ρώτησα κάτι. Τι τατουάζ ήταν;
Κύριε πρόεδρε, ποτέ δεν πρόσεξα αυτό το τατουάζ.
Πράγματι, να καταγραφεί ότι δεν έχω δει το τατουάζ.
Ωραία, τέλεια. Ευχαριστώ, κύριε πρόεδρε, η υπόθεση έκλεισε.
Ένα μεγάλο τατουάζ στο αριστερό χέρι, και δεν το είδε ποτέ.
Ξέρεις γιατί;
Γιατί τον Τουρατέλο δεν τον πλησίασες.
Δεν θα σου επέτρεπαν καν να του μιλήσεις.
-Δεν είναι αλήθεια! Έλα! -Τζιάνι.
Κοίτα, έρχεται το καρότο σου. Ο Τουρατέλο είχε μια γυναίκα.
Ποια ήταν, Τζιάνι;
Πώς την έλεγαν;
Πώς ήταν; Ψηλή, κοντή, ξανθιά, μελαχρινή; Πώς ήταν;
Είπες ότι τον ήξερες καλά, έτσι; Πες μου πώς ήταν.
Η αλήθεια είναι ότι δεν ξέρεις τίποτα.
Σε έχω καταλάβει. Το κάνεις για να υπερασπιστείς τον Τόρτορα.
Χέστηκα, τι θα κέρδιζα; Σε τι θα με ωφελούσε;
Ναι. Το κάνεις για μια ηθική σταυροφορία.
Ανέλαβες την αποστολή!
-Κύριε πρόεδρε. -Ναι, παρακαλώ.
Ο Τζιάνι Μελούζο αποκάλεσε ηθική σταυροφορία την υπεράσπιση του Τόρτορα.
Ένα ηθικό ερώτημα, βάσει αρχών. Των αρχών της δικαιοσύνης.
Είναι εθελοντική παραδοχή. Ομολογία. Μια αλήθεια.
Ευχαριστώ, Μελούζο, που σου ξέφυγε.
Είπα κάτι τέτοιο;
Ο Ρενάτο Βαλαντσάσκα, για χάρη της αλήθειας
κι επειδή δεν θέλει έναν αθώο στη φυλακή,
κατέθεσε εναντίον ενός κατήγορου που ψεύδεται.
Και τον ντρόπιασε δημοσίως. Τον ακύρωσε.
Τώρα δεν είπε ότι δεν τον νοιάζει ο Τόρτορα;
-Στην κυριολεξία είπε "Χέστηκα". -Ουδέν σχόλιο, κύριε πρόεδρε.
Κύριε πρόεδρε. Ελάτε τώρα, ούτε αυτός ήξερε τον Τουρατέλο.
Είσαι πολύ βλάκας, Τζιάνι.
Κύριε πρόεδρε, η υπεράσπιση λέει ότι ο Πάντικο είναι τρελός
και επομένως αναξιόπιστος. Ένας τρελός είναι αναξιόπιστος.
Αλλά δεν τιμωρείται. Ο Πάντικο δεν το εκμεταλλεύτηκε ποτέ αυτό.
Δήλωσε ότι είναι συνωμότης.
Με τις ομολογίες του, επιδείνωσε την προσωπική του θέση.
Ο Πάντικο δεν εκμεταλλεύτηκε ποτέ την τρέλα για να τη γλιτώσει.
Αλλά ακόμα κι αν ήταν όντως τρελός, θεοπάλαβος,
η τρέλα δεν είναι συνεχές στίγμα. Αλλάζει. Εξελίσσεται.
Και πρέπει να παραδεχτούμε ότι όλοι έχουμε λίγη τρέλα μέσα μας,
την οποία, ευτυχώς, μπορούμε να ελέγξουμε. Αυτή είναι η διαφορά.
Ο Πάντικο μπορεί να ήταν τρελός,
αλλά σήμερα πρέπει να αναγνωρίσουμε ότι έχει αλλάξει.
Είναι διαυγής και δεν αντιφάσκει ποτέ.
Κι όσοι λένε ψέματα, αργά ή γρήγορα αντιφάσκουν.
Ο Τζιοβάνι Πάντικο δεν αντιφάσκει ποτέ.
Παρανοϊκός; Οι παρανοϊκές ιδιοφυΐες είναι αναρίθμητες.
Ακριβώς. Σωστά. Όπως ο Τορκουάτο Τάσο,
διαβάστε τα έργα του.
Ή ο σπουδαίος γλύπτης της Νάπολης, ο Βιντσέντζο Τζέμιτο,
που ζήτησε οικειοθελώς να μπει σε άσυλο.
Με λίγα λόγια, όλοι οι μεγάλοι καλλιτέχνες.
Κι εσείς, κύριε εισαγγελέα, είστε λίγο παρανοϊκός.
Ναι. Φυσικά. Συμπεριλαμβάνω και τον εαυτό μου.
Πάντικο, μη διακόπτεις τον γενικό εισαγγελέα.
Ζητώ συγγνώμη, κύριε πρόεδρε. Δεν μπόρεσα να κρατηθώ.
Κι ο Μελούζο; Δεν τον απασχολεί η τρέλα.
-Είτε πιστεύετε τον Μελούζο είτε όχι. -Αυτό είναι.
Και το γεγονός ότι δεν θυμόταν λεπτομέρειες
από τις συναντήσεις με τον Τόρτορα ή τα προσωπικά του Τουρατέλο
δίνει μεγαλύτερη βαρύτητα στα λόγια του.
Αν τα είχε επινοήσει όλα, δεν θα είχε προετοιμαστεί καλύτερα;
Για τις λεπτομέρειες που λατρεύουν οι ένορκοι. Και οι δικαστές.
Επιπλέον, επτά αποστάτες επιβεβαιώνουν τις καταθέσεις του.
Κύριε πρόεδρε, μέλη του δικαστηρίου.
Ο Έντσο Τόρτορα δεν είναι κακός έμπορος θανάτου.
Η νέα ιδέα που θέλω να παρουσιάσω.
Είναι σημαντική. Είναι παράπλευρο θύμα της Καμόρα.
Αναγνωρίζω ότι αυτό το ελαφρυντικό είναι σημαντικό.
Αλλά ο Έντσο Τόρτορα... Μην προσβληθείτε. Είναι ψεύτης.
Το ψέμα είναι δεύτερη φύση του.
Ο Έντσο Τόρτορα είναι το αγόρι που, ενώ έκανε διακοπές στο Βαλμαλένκο,
είπε ψέματα ότι είδε την Παναγία, για να παρατείνει τις διακοπές.
Δείχνει απίστευτη φαντασία.
Μια ξεδιάντροπη αποφασιστικότητα
που αναγνωρίζω και στον σημερινό Τόρτορα.
Από την άλλη, τα ψέματα ήταν απαραίτητα γι' αυτόν,
για να διατηρήσει τη διασημότητα που είχε κερδίσει
με μεγάλη προσπάθεια.
Έπρεπε να μπορεί να παίζει τον ρόλο του καθημερινά.
Χρειαζόταν χημική υποστήριξη!
Γι' αυτό τον θεωρώ περισσότερο καταναλωτή, ίσως φανατικό καταναλωτή.
Δηλαδή... Ορίστε. "Σνίφαρε σαν τρελός"!
Σύμφωνα με γραπτή κατάθεση.
Αλλά όχι ως έμπορος ναρκωτικών.
Περάστε στο συμπέρασμά σας, παρακαλώ.
Επομένως, το αίτημά μου είναι να μην υπάρξει αθώωση.
Αυτό θα σήμαινε ότι δεν πίστεψα τον Πάντικο, τον Μελούζο, τον Μπάρα.
Γιατί αυτό θα σήμαινε αθώωση όλων των κατηγορουμένων.
Κύριε πρόεδρε, ή θα τους απαλλάξετε όλους ή κανέναν.
Ο νόμος ισχύει για όλους. Δεν έχετε επιλογή.
-Μπράβο, κύριε! -Μπράβο!
-Γεια. -Γεια.
-Γεια σου, Τούλιο. -Γεια.
-Δεν σε ενοχλεί; -Όχι.
Πώς πάει;
Τελειώσαμε. Τώρα εξαρτάται από εμάς.
Και;
Ο Τόρτορα είναι αθώος.
Συγγνώμη, δεν ήταν μέλος της Καμόρα;
Ο Μπάρα μετανοεί και δεν αναφέρει τον Τόρτορα.
Ο Πάντικο μετανοεί και δεν αναφέρει τον Τόρτορα.
Τον ανέφερε μόνο όταν οι κατήγοροι του έδειξαν το όνομα
σε ένα σημειωματάριο της συντρόφου του Πούκα.
Και το όνομα δεν ήταν καν "Τόρτορα", αλλά "Τορτόνα".
Με αριθμό τηλεφώνου. Χωρίς στοιχεία να το στηρίξουν. Τίποτα.
Αφού είδε το σημειωματάριο,
ο Πάντικο ομολόγησε ότι ο Τόρτορα
είναι μέλος της Καμόρα.
Ο Μπάρα τον στήριξε, αλλά μόνο στη 18η ανάκρισή του.
Μετά από αυτό, ακολουθεί ένας χείμαρρος ομολογιών, ανακλήσεων.
Κατασκευασμένα όλα.
Ούτε μία κατηγορία δεν αποδείχθηκε στη δίκη.
Ούτε ένα αποδεικτικό στοιχείο δεν έμεινε όρθιο.
Οπότε, γιατί πολλοί, σχεδόν όλοι οι δικαστές
της Νάπολης, κι εγώ μαζί,
γιατί πιστέψαμε αυτούς τους εγκληματίες, που είπαν ψέματα τόσο ξεδιάντροπα;
Δεν είχαμε καμία αμφιβολία για την ειλικρίνειά τους.
Οι δικαστές είναι συνηθισμένοι στη σιωπή, οι μάρτυρες δεν μιλούν,
οπότε όταν ένας δολοφόνος και μέλος της Καμόρα,
χωρίς να ζητήσει αντάλλαγμα, προφανώς ομολογεί,
μιλάει, δίνει ονόματα, λέει γεγονότα,
φαίνεται σαν θαύμα για έναν δικαστή.
"Η ομολογία καταγράφεται και υπογράφεται από έναν μάρτυρα που αυτοενοχοποιείται
κι ενοχοποιεί κι άλλους μαζί του.
Τότε, τι νόημα έχει να βρούμε αποδείξεις;
Θα σε πιστέψω. Είναι πράξη πίστης. Είναι ανακούφιση".
Οπότε, αν ο Τόρτορα είναι αθώος, πρέπει να αθωωθεί.
Θα το πεις στο συμβούλιο;
16 ΣΕΠΤΕΜΒΡΙΟΥ 1986
-Οι καβγάδες τελείωσαν. -Τελειώσαμε άρα.
Αν ο εισαγγελέας, οι συνήγοροι
ή οι κατηγορούμενοι έχουν κάτι να πουν, μπορούν να το πουν τώρα.
Πριν περάσουμε για τη διαβούλευση.
-Εγώ. -Σας ακούμε.
-Να το καταγράψω; -Ναι, να το καταγράψεις.
Μην τους προκαλείς.
Ο αυτοσεβασμός των δικαστών είναι απεριόριστος.
Χωρίς μαθήματα.
Κύριε γενικέ εισαγγελέα.
Ένα πράγμα, μεταξύ πολλών, με πλήγωσε στην τελευταία δίκη.
Συγκεκριμένα, η τελευταία μου μεταμόρφωση, που έγινε χάρη σε σας.
Δεν είμαι πια ένας κυνικός έμπορος θανάτου, μα ένας αδύναμος. Ένας ανόητος.
Κάποιος που ξεγελάστηκε επειδή δεν είχε χρήματα.
Αρχικά, θα ήθελα να πω στο δικαστήριο
ότι αν σε μια στιγμή αδυναμίας
άρχισα να πουλάω ναρκωτικά, όπως ισχυρίστηκαν στη δίκη,
δεν θα με θεωρούσα αδύναμο, αλλά εγκληματία.
Γι' αυτό δεν ζητώ μείωση ποινής.
Αν με κρίνετε ένοχο, καταδικάστε με σε 30 χρόνια.
Επιπλέον, παρατήρησα, κύριε εισαγγελέα, ότι ψάξατε
τις σκανδαλοθηρικές εφημερίδες πριν 30 χρόνια.
Είναι αλήθεια. Σε μια συνέντευξη είπα ότι όταν ήμασταν παιδιά,
το μακρινό '48, διασκέδαζα με τους φίλους μου,
λέγοντας ότι είδαμε την Παναγία σε μια σπηλιά.
Τολμηρή φάρσα, ομολογουμένως.
Ωστόσο, δεν ξέρω αν υπήρξατε ποτέ νέος.
Το ελπίζω, για το καλό σας. Βγάλατε συμπέρασμα από εκείνο το επεισόδιο.
"Επειδή παρίστανε ότι είδε την Παναγία όταν ήταν μικρός,
ο Τόρτορα θα είναι ψεύτης για την υπόλοιπη ζωή του.
Άρα, μπορεί να είναι μέλος της Καμόρα. Ένας άντρας με χίλια πρόσωπα".
Κύριε εισαγγελέα, το βρίσκω πολύ λιγότερο εξωφρενικό
να παριστάνεις ότι είδες την Παναγία για πλάκα στα 18 σου,
παρά να πιστεύεις, όπως πιστεύετε, τα λόγια του Τζοβάνι Πάντικο,
ενός σχιζοφρενικού δολοφόνου, ή του Μελούζο,
ενός ληστή και προαγωγού, ή του Μπάρα,
ενός ειδεχθούς κατά συρροή δολοφόνου, και να τους μετατρέπετε σε ήρωες.
Σε αυτήν τη δίκη,
δεν ήμουν μόνο ένας κατηγορούμενος που έπρεπε να κριθεί.
Μερικές φορές, το λέω κι αναριγώ,
ένιωθα ότι ήμουν ένας εχθρός που έπρεπε να καταστραφεί.
Γιατί αυτός ο αδύναμος άντρας, τόλμησε να πει ότι είναι αθώος,
γιατί αυτός ο αδύναμος άντρας αναστάτωσε την τελετουργία σας,
σύμφωνα με την οποία είσαι είτε εγκληματίας είτε αποστάτης.
Αλλά μπορεί να είσαι και αθώος. Πλήρωσα μεγάλο τίμημα για την ποικιλομορφία.
Δέκα χρόνια κάθειρξη για συνεργασία με την Καμόρα κι εμπόριο ναρκωτικών.
Μη με ξαναπροσβάλετε, σας ικετεύω.
Τώρα, πρέπει να ολοκληρώσω λέγοντας "Εμπιστεύομαι το σύστημα".
Θα απευθύνω την ερώτηση σ' εσάς. Θα εμπιστευόσασταν το σύστημα;
Σας λέω "Είμαι αθώος". Το λέω εδώ και τρία χρόνια!
Τα έγγραφα το λένε!
Τα γεγονότα που προέκυψαν από αυτήν τη δίκη το φωνάζουν!
Είμαι αθώος! Ελπίζω, από τα βάθη της καρδιάς μου,
να είστε κι εσείς. Ευχαριστώ.
Θα μπορούσε να μη μας το πετάξει αυτό.
Η ακρόαση έληξε!
Υπέροχα.
Επόμενος;
Τόρτορα Έντσο Κλάουντιο Μαρτσέλο.
Όλοι όρθιοι. Εισέρχεται η έδρα.
15 ΣΕΠΤΕΜΒΡΙΟΥ 1986 ΑΝΑΓΓΕΛΙΑ ΠΟΙΝΗΣ
Στο όνομα του ιταλικού λαού,
το Εφετείο της Νάπολης,
σύμφωνα με το άρθρο 523 του Κώδικα Ποινικής Δικονομίας,
μεταβάλλει την ποινή που επέβαλε το δικαστήριο της Νάπολης,
εναντίον της οποίας ασκήθηκε έφεση από Εισαγγελία και κατηγορούμενους,
τα ονόματα των οποίων δεν θα αναφέρω, για συντομία.
Απαλλάσσει τον κο Σανφιλίπο Σαλβατόρε, επειδή δεν διέπραξε το έγκλημα.
Με απάλλαξαν.
Μελούζο Τζιοβάνι.
Απαλλάσσεται. Απαλλάσσονται επίσης οι Αντράους Βιντσέντζο, Κοντίνο Μάριο,
Φαλρίνο Τζιοβάνι, Μαντάτο Τζεράρντο, Μαρτσάνο Νάντια, Πούτσιο Σάντο,
Βαϊάνο Ρενάτο, Βαλαντσάσκα Ρενάτο.
Το δικαστήριο επικυρώνει την πρωτόδικη ποινή
για καταβολή δικαστικών εξόδων
από τους Αστερίνο Μάριο Ρομπέρτο, Ντοναρούμα Ντομένικο,
Ματάνο Φράνκο, Ματρόβε Τομάσο, Πάντικο Τζιοβάνι.
Στην ένατη στάση του σταυρού, ο Ιησούς πέφτει για τρίτη φορά.
Αθωώνονται επειδή δεν διέπραξαν το έγκλημα
σύμφωνα το άρθρο 416 του ποινικού κώδικα
και επειδή τα εγκλήματα σχετικά με το άρθρο 71 δεν διεπράχθησαν
οι Κοσολίνο Ανιέντε, Ποτσολίνο Ρικάρντο, Ποτσολίνο Σιμόνε, Μαρινιέλο Άννα,
Μότσα Λουίτζι και Τόρτορα Έντσο Κλαούντιο.
-Ζήτω! -Λύεται η συνεδρίαση.
-Είστε όλοι άνθρωποι της Καμόρα! -Άντε γαμηθείτε!
Κύριε δικαστά! Ένα σχόλιο για την ποινή.
Καταδικάσαμε όσους έπρεπε
και αθωώσαμε όσους έπρεπε.
Αυτή η ιστορική ποινή αποδίδει δικαιοσύνη, κατά τη γνώμη μας.
Πιστεύω στην παντογνωσία του Θεού, παρά την πλάνη των ανθρώπων.
Στιγμή μεγάλης χαράς για κάποιον,
αλλά ο Τόρτορα ανήκει στην Καμόρα.
Ο Θεός με βλέπει. Αυτήν τη στιγμή, με κοιτάζει.
Θέλω να το πω αυτό.
Το Κράτος πρέπει να μας υπερασπιστεί! Δεν πρέπει να μας εγκαταλείψει!
Σκατά!
Έλα εδώ, θέλω να κάνω μια δήλωση. Πανάθεμά σε!
Ξύπνησε η Ιταλία! Ναι!
Κλάψτε, αθώα παιδιά. Καλύτερα κοιμισμένα, αλλά τίμια.
Σ' αυτήν τη γη, ένας μανιασμένος άνεμος καταστρέφει δάση.
Στον γκρίζο, απειλητικό ουρανό, μαίνονται τρομερές καταιγίδες.
-Γιατί γελάς; -Όχι, δεν γελάω. Πάσκολι ήταν;
Πάντικο. Άλλος Τζιοβάνι.
-Συγχαρητήρια. Ήταν πολύ όμορφο. -Ευχαριστώ.
Για σένα.
Τι κάνετε; Δεν επιτρέπεται. Σας παρακαλώ.
Βλέπω ότι είσαι έξυπνος νέος. Πόσων χρονών είσαι; 25; 26;
-24. -Στην ηλικία σου,
ήμουν ήδη στη φυλακή.
Όταν περνάς τόσο καιρό στη φυλακή, πρέπει να έχεις ενδιαφέροντα και φίλους.
Δεν επιτρέπεται.
Δεν θα επιτρεπόταν, αν ζητούσα αντάλλαγμα.
Μα δεν ζητάω τίποτα.
Απλώς αποτίω φόρο τιμής σε έναν λάτρη της ποίησης.
Άσε με, δεν το κάνω για να σε προσβάλω.
Όχι, φυσικά και όχι. Ελάτε.
Ο φύλακας είναι διεφθαρμένος! Έκλεψε το ρολόι μου!
Θέλω να μιλήσω στον διευθυντή. Διευθυντά!
Ο φύλακας είναι διεφθαρμένος! Φέρτε μου τον διευθυντή! Διευθυντά!
ΜΙΛΑΝΟ 20 ΦΕΒΡΟΥΑΡΙΟΥ 1987
-Μπράβο! -Μπράβο!
-Μπράβο, Έντσο!
Πού είχαμε μείνει;
Θα μπορούσα να πω πολλά και θα πω μόνο λίγα.
Θα μου επιτρέψετε ένα.
Πολλοί το πέρασαν αυτό μαζί μου.
Υπέφεραν μαζί μου. Αυτά τα απαίσια χρόνια.
Πολλοί μου έδωσαν ό,τι μπορούσαν. Για παράδειγμα, προσευχήθηκαν για μένα.
Και δεν θα το ξεχάσω ποτέ. Επιτρέψτε μου
να ευχαριστήσω όλους αυτούς τους υπέροχους, καλούς ανθρώπους.
Ορίστε, το είπα.
Και θα προσθέσω κάτι ακόμα. Είμαι εδώ και το ξέρω,
για να μιλήσω εκ μέρους όσων δεν έχουν φωνή.
Και είναι πολλοί. Πάρα πολλοί.
Είμαι εδώ, θα είμαι και γι' αυτούς.
Και τώρα, ας ξεκινήσουμε.
Όπως κάναμε κάποτε, μια φορά κι έναν καιρό.
Να τος!
Με τις νότες της θριαμβευτικής Άιντα!
Καλώς ήρθες, αρχηγέ.
Περπατάει γρήγορα.
Ίσως κάποιοι μαντέψατε ήδη ποιος είναι.
Ο Πορτομπέλο μας!
Το σύμβολο της εκπομπής.
Γεια σου, Πορτομπέλο. Θες να βγεις;
Να τος!
Επιτέλους, ο Πορτομπέλο ανέκτησε τη θέση του.
Θέλουμε να ξεκινήσουμε τώρα. Θα ήθελα να ξεκινήσω με μια καλεσμένη.
Μια καλεσμένη που νοιάζομαι πολύ.
Μια γυναίκα της οποίας τον βαθύ πόνο
δεν μπόρεσα ποτέ να δω στα μάτια της.
Θα ήθελα να την καλωσορίσετε με ένα θερμό χειροκρότημα.
Κυρίες και κύριοι, η Αουρόρα.
Το όνομά της είναι όμορφος οιωνός,
αλλά από απόψε θα είναι η τακτική μας καλεσμένη
και θα την αποκαλούμε "το μυστηριώδες κορίτσι που κλαίει".
Έντσο, είμαι άφωνη.
Μια στιγμή και θα το γιορτάσουμε.
-Έντσο. -Αφήστε τον λίγο.
Με έκανες να κλάψω. Ευχαριστώ.
Δεν θα με ρωτήσεις πώς πήγε;
-Πώς πήγε; -Ήταν τέλεια. Μεγάλη επιτυχία.
Άννα, αυτή είναι η τελευταία σεζόν.
Δεν μπορώ να συνεχίσω την εκπομπή.
Περίμενε.
Δεν θα αλλάξω γνώμη.
-Και ξέρω ήδη πώς να την τελειώσω. -Τι εννοείς;
Τίποτα τραγικό. Μια αλλαγή.
-Έντσο, όλα είναι έτοιμα. -Έρχομαι.
-Μπαμπά; -Έρχεσαι;
Έρχομαι.
Έτσι έγινε.
Δεν μπορώ να παίξω άλλο.
Εδώ είμαστε.
Συγγνώμη που διακόπτω την υπόκλιση, αλλά ελπίζω να μας τραβάει η κάμερα.
Μόλις ήρθαμε.
Με παιδιά από όλα τα μέρη του κόσμου,
υπό ελαφριά βροχή, που ευτυχώς υποχωρεί,
κι ένα στοργικό κοινό που μας αγκαλιάζει απόψε.
Όχι, ας κρατήσουμε την καμήλα εδώ για να...
Μια αγκαλιά στους Μιλανέζους που έφεραν τα κατοικίδιά τους,
με τόση αγάπη, για την αποχαιρετιστήρια νύχτα, μεγάλα και μικρά ζώα.
Κι εδώ, σ' αυτήν την ασυνήθιστη ατμόσφαιρα,
στη σκάλα επιβίβασης της κιβωτού.
Περιμέναμε να βάλετε την καμήλα στην κιβωτό.
Ας ξεκινήσουμε βάζοντας την καμήλα μέσα. Σιγά σιγά.
Νομίζω ότι πρέπει να ευχαριστήσω πολύ κόσμο, που θα πρέπει να παρατείνω
τη μετάδοση πέρα από το προβλεπόμενο.
Αλλά το τεράστιο κοινό που παρακολουθεί την εκπομπή μας τόσα χρόνια
αξίζει να το ευχαριστήσουμε.
Ευχαριστώ την Άννα, την αδερφή μου, τον Άντζελο Τσιτέριο,
τους κειμενογράφους αυτής της παράξενης εκπομπής,
ευχαριστώ τον Τζιλιόλα Μπαρμπιέρι, το Κανάλι 2, όλους αυτούς
που με τόση προσπάθεια δημιούργησαν αυτήν την ιστορία.
Μια ιστορία ατόμων, μια ιστορία ανθρώπων.
Ο ΕΝΤΣΟ ΤΟΡΤΟΡΑ ΠΕΘΑΙΝΕΙ 11 ΜΗΝΕΣ ΑΡΓΟΤΕΡΑ, ΣΤΑ 59 ΤΟΥ.
ΤΕΛΟΣ
Υποτιτλισμός: Άννυ Ζερβού Iyuno